Source: https://www.jw.org/sl/novice/pravni-dosezki/po-obmocju/rusija/jehovove-price-v-zaporu/
Timestamp: 2017-10-17 19:30:31+00:00

Document:
V Rusiji Jehovove priče zaprte zaradi vere
JEZIK BESEDILA: afrikanščina albanščina angleščina armenščina danščina estonščina finščina francoščina gruzinščina grščina hrvaščina indonezijščina italijanščina jorubščina kinjaruandščina kirgiščina korejščina koščina litovščina madžarščina nemščina nizozemščina norveščina poljščina portugalščina romunščina ruščina slovaščina slovenščina srbščina srbščina (latinica) tajščina turščina ukrajinščina češčina španščina švedščina
V ruskem mestu Orjol so 25. maja 2017 do zob oboroženi pripadniki policije in zvezne varnostne službe prekinili miren verski shod, ki ga imajo Jehovove priče vsak teden. Tamkajšnje oblasti so junija 2016 ukinile orjolsko versko skupnost Jehovovih prič na podlagi obtožb o ekstremizmu, zdaj pa trdijo, da verski shodi tamkajšnje občine Jehovovih prič štejejo za nadaljevanje dejavnosti ekstremistične organizacije.
Tožilstvo je sprožilo kazenski postopek zoper Dennisa Christensena, enega od starešin v orjolski občini Jehovovih prič, zaradi njegove vloge pri verskih shodih te občine. Sovjetsko okrožno sodišče je odredilo, da Dennis ostane v priporu do 23. julija 2017, zato da bi zvezna varnostna služba imela dovolj časa za zbiranje dokazov in prič proti njemu. Pritožba na to odločitev sodišča je bila vložena 29. maja 2017. Na obravnavi 21. junija 2017 je sodišče zavrnilo pritožbo in odredilo, da Dennis Christensen ostane v priporu v predkazenskem postopku. Sovjetsko okrožno sodišče v Orjolu mu je 20. julija 2017 podaljšalo pripor v predkazenskem postopku do 23. novembra 2017. Če bo Dennis obsojen po 1. delu 2. odstavka 282. člena kazenskega zakonika, lahko dobi od šest do deset let zapora.
Dansko veleposlaništvo v Moskvi je bilo takoj obveščeno o aretaciji Dennisa Christensena, ki je danski državljan, in predstavniki so bili poslani v zapor, da bi se srečali z njim. Glede na njihova poročila z Dennisom ne ravnajo grdo in je v dobrem stanju.
Krivična razsodba ruskega vrhovnega sodišča
V primeru ukinitve orjolske verske skupnosti Jehovovih prič so organi pregona preiskali verski objekt te skupnosti, in čeprav so Priče že davno prej odstranile vso biblijsko literaturo iz objekta, so v njem »našli« literaturo, ker so jo predhodno sami podtaknili. Tožilstvo je najdbo le nekaj knjig interpretiralo kot dokaz o »shranjevanju z namenom masovnega razširjanja publikacij, ki so bile razglašene za ekstremistično gradivo«. Na pritožbeni obravnavi je vrhovno sodišče Ruske federacije podprlo ukinitev orjolske verske skupnosti Jehovovih prič.
Marca 2017 je rusko pravosodno ministrstvo sprožilo sodni postopek proti Upravnemu središču Jehovovih prič in vsem preostalim lokalnim verskim skupnostim. Vrhovno sodišče Ruske federacije je 20. aprila 2017 sprejelo odločitev, ki v bistvu prepoveduje bogoslužje Jehovovih prič v Rusiji, na kar so Priče vložile pritožbo. Priče nasprotujejo temu, da se izraz »ekstremizem« aplicira na njihov miroljubni način življenja. Tako kot v primeru orjolske verske skupnosti so bili »dokazi«, ki so bili predstavljeni proti Pričam, pridobljeni z nezakonitimi dejanji organov pregona in z neresničnim prikazovanjem njihove verske literature v študijah, ki so jih opravili uradno postavljeni »strokovnjaki«.
Prizadevanja, da bi se zaščitila verska svoboda
Ko je bila 25. maja 2017 izvedena racija na verskem shodu članov občine Jehovovih prič v Orjolu, je šlo za srečanje enako mislečih preučevalcev Svetega pisma, ne pa za shod v podporo neke pravne osebe. Jehovove priče uporabljajo razpoložljiva pravna sredstva znotraj Rusije, mednarodnim organom pa so v imenu Dennisa Christensena in celotne skupnosti Jehovovih prič v Rusiji predložile najnovejša poročila o stanju.
Dennis Christensen se je rodil 18. decembra 1972 na Danskem in se je leta 1989 krstil kot Jehovova priča. Z ženo Irino, ki je ruska državljanka, živita v mestu Orjol, ki leži kakih 350 kilometrov jugozahodno od Moskve. Veliko zadovoljstvo mu prinaša to, da kot občinski starešina služi svojim sovernikom v Orjolu.
Za seznam vseh Jehovovih prič, ki so zaradi vere v zaporu v Rusiji, kliknite na spodnjo povezavo.
V zaporu zaradi vere – Rusija (PDF, v angleščini)
Sovjetsko okrožno sodišče podaljša Dennisu Christensenu pripor v predkazenskem postopku do 23. novembra 2017.
Na pritožbeni obravnavi sodišče odloči, da Dennis Christensen ostane v priporu v predkazenskem postopku.
Sodišče odredi za Dennisa Christensena dvomesečni pripor v predkazenskem postopku.
Racija na verskem shodu v Orjolu. Dennis Christensen je aretiran.
V zaporu zaradi vere – Rusija
Ruski uradniki počastili Jehovove priče, tudi priprtega danskega državljana, za izjemno pomoč lokalni skupnosti

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 

Sodišče